Kui lumi sulab ja katused ei ole puhastatud, hakkavad paratamatult katusele kogunenud lumehunnikud tänavale kukkuma. Eriti ohustab see muidugi jalakäijaid – parimal juhul pääseb ehmatusega, aga kukkuva lume tõttu võib saada ka viga. Ehitusalpinist Mihkel Nurm selgitab, kui tihti ja kuidas peaks katuseid lumest puhastama.
#000001
Mida kauem lumi seisab, seda raskemaks muutub
#000002
Nurm selgitab, et alles katusele sadanud lumi on kerge ja õhuline ega tekita tavaliselt probleeme. Ohtlikuks muutub lumi siis, kui selle koristamisega katuselt oodatakse viimase minutini. Mida kauem lumi seisab, seda tihedamaks ja raskemaks see muutub ning seda enam rõhub lumemass katusele.
Kui katusest pääseb soojus läbi, sulab lumi veeks ning voolab mööda katust alla. Katuseserval, kus katus soojust edasi ei anna, vesi uuesti külmub. Nii tekivad jäätammid ja -purikad.
#000003
Lumi sulab katuse soojades kohtades ja voolab alla, kuid ei pääse tekkinud purikate ja kuhjunud jää tõttu katuselt ära. Renni voolamise asemel jääb vesi jäätammi taha kinni. Kogunev vesi imbub pragude vahelt sisse ja võib hakata läbi katuse tilkuma. Kaldkatused on ehitatud põhimõttel, et vesi voolab ülevalt alla. Vee kogunedes on suur võimalus, et osa sellest jookseb tuppa. Siis tekitab vesi kahjustusi siseviimistlusele ja lõhub kandvaid konstruktsioone.
Päeval on katus päikese tõttu soe ja öösel külm, mistõttu tekivad külma-sula kahjustused. Vesi tungib pragudesse ja pooridesse, kus see külmudes paisub ja pressib praod suuremaks. Protsessi kordudes saavad väikestest pragudest suured. Katuse soojuskadu põhjustab katuse vale tuulutus ja puudulik soojusisolatsioon. Mure esineb tavaliselt vanematel majadel, kus ei ole ehituse käigus sellele tähelepanu pööratud.
#000004
Lund tuleks katuselt lükata regulaarselt
#000005
Nurm paneb südamele, et mida varem tegeleda lume ja jääpurikate eemaldamisega katuselt, seda kiirem ja soodsam see on. Kiirel reageerimisel on lumi veel kerge ja jääpurikad väikesed, seega on väiksem risk, et need kahjustavad katust. Kui koristada lumi ära kogu katuselt, ei ole hiljem uute purikate tekkimise muret.
#000006
Lund tuleks lükata regulaarselt, mitte jääda ootama sajuperioodi lõpuni või loota, et lumi ise ära sulab. Lumekihti ei tohi lasta liiga kõrgeks, kuna siis kasvab koormus katusele ning tõuseb lume mahalibisemise oht.
#000007
Kõige optimaalsem on lund lükata siis, kui see on pehme ja kohev. Sula tulles muutub lumi raskeks ja uuesti külmudes jäätub. Kõva ja jäise kihi eemaldamine katuselt on palju raskem, aeganõudvam, kallim ja katusele ohtlikum. Viimane aeg lume eemaldamiseks on siis, kui see juba kooldub üle katuse ääre.
#000008
Kui oled otsustanud oma maja katust ise puhastada, loe edasi siit, mida meeles pidada katust puhastades.
#000009
AK: Suur hulk lund on muutnud majade katused raskeks, mida teeb sellele omakorda sulailm?
#000011
ERR: Katuste lumest puhastajad on Tallinnas ülekoormatud ja kohe appi ei jõua
#000012
Reporter: Miks ei tohi katuse puhastamiseks palgata suvalist soss-seppa?
#000014
R2 Pulss: Kuidas külm talv nii mööda saata, et purikas pähe ei kukuks ja maja lume all kokku ei varise?
#000015
Kogenud ja tunnustatud partner mitmetele haldus-, tootmis- ja ehitusfirmadele juba 2010. aastast.
#000016